Fit-12 ta' Diċembru 2017, il-Kunsill estenda l- fond Ewropew għall-investimenti strateġiċi (FEIS) b'mira ta' ta' investimenti addizzjonali. Il-FEIS huwa l-inizjattiva ewlenija tal-UE fil-'pjan ta' investiment għall-Ewropa'. "L-estensjoni tal-FEIS u l-ħolqien ta' unjoni tas-swieq kapitali li tiffunzjona sew huma miżuri ewlenin biex jiġu appoġġati l-ħolqien tal-impjiegi u t-tkabbir ekonomiku", qal Toomas Tõniste, ministru għall-finanzi tal-Estonja, li bħalissa għandha l-presidenza tal-Kunsill. "L-investiment issa qabad ir-ritmu fl-Ewropa, minħabba l-kundizzjonijiet ta' finanzjament favorevoli u s-sentiment ekonomiku pożittiv. Iżda fis-settur privat il- livelli tal-investiment għadhom baxxi wisq u jeħtieġ li nkomplu bl-isforzi tagħna biex jinkiseb irkupru bilanċjat u sostenibbli ", qal. L-abbozz ta' regolament: - jestendi t- tul tal-ħajja tal-FEIS sal-31 ta' Diċembru 2020; - iżid il- mira ta' investiment għal €500 biljun; - iżid il- garanzija baġitarja tal-UE għal €26 biljun (li minnhom €16-il biljun ser ikunu disponibbli għal talbiet għal ħlas ta' garanzija sa nofs l-2018); - iżid il-kontribuzzjoni tal- Bank Ewropew tal-Investiment għal €7.5 biljun (mill-€5 biljun ta' bħalissa), wara l-approvazzjoni mill-bord tad-diretturi tal-BEI. Ir-regolament ġie adottat mingħajr diskussjoni f'laqgħa tal-Kunsill Agrikoltura u Sajd. Fis-26 ta' Ottubru 2017 intlaħaq qbil politiku proviżorju mal-Parlament. Il-Parlament approva r-regolament fl-ewwel qari fit-12 ta' Diċembru 2017. Estensjoni tal-fond Ewropew għall-investimenti strateġiċi (stqarrija għall-istampa, 08/11/2017) Regolament ta' Diċembru 2017 li jestendi l-fond Ewropew għall-investimenti strateġiċi (PE CONS 58/17) Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa